proxectonos/corpus_dominio_legal_administrativo_tmp huggingface dataset:
ORDE do 15 de decembro de 2006 pola que se modifica a do 4 de decembro de 2006 pola que se aproban as bases que rexerán o concurso público de axudas complementarias do Programa de acción da Unión Europea de mobilidade de estudantes Sócrates-Erasmus e Suíza e se anuncia a súa convocatoria, correspondente ao curso académico 2006/2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/01/2007

Coa finalidade de utilizar unha denominación máis xenérica da representación dos membros da comisión avaliadora prevista na orde de referencia, procédese a realizar a seguinte modificación:
Artigo único.-Modificación da Orde do 4 de decembro de 2006 pola que se aproban as bases que rexerán o concurso público de axudas complementarias do Programa de acción da Unión Europea de mobilidade de estudantes Sócrates-Erasmus e Suíza e se anuncia a súa convocatoria, correspondente ao curso académico 2006/2007.
O artigo 9º da citada orde queda redactado como segue:
«Artigo 9º.-Comisión avaliadora.
A selección dos candidatos será realizada por unha comisión avaliadora integrada por:
Presidente:
O director xeral de Ordenación e Calidade do Sistema Universitario de Galicia ou, por delegación, a subdirectora xeral de Universidades.
Vogais:
O membro do equipo de goberno da Universidade de Santiago de Compostela responsable da materia.
O membro do equipo de goberno da Universidade da Coruña responsable da materia.
O membro do equipo de goberno da Universidade de Vigo responsable da materia.
O xefe do Servizo de Apoio e Orientación aos Estudantes Universitarios.
Secretario:
Un funcionario da Dirección Xeral de Ordenación e Calidade do Sistema Universitario de Galicia, que actuará con voz e voto».
Santiago de Compostela, 15 de decembro de 2006.
Laura Sánchez Piñón
Conselleira de Educación e Ordenación
Universitaria
CORRECCIÓN de erros.-Orde do 18 de decembro de 2006 pola que se establecen para a campaña 2006/2007 os procedementos de xestión de solicitudes de adquisición de cota ao Banco coordinado de cotas lácteas e da asignación da reserva.
CONSELLERÍA DO MEDIO RURAL — III. OUTRAS DISPOSICIÓNS — 10/01/2007

Advertidos erros na orde publicada no Diario Oficial de Galicia nº 242, do martes, 19 de decembro de 2006, cómpre facer as seguintes correccións:
Na páxina 18.407, no artigo 9º, punto 1, onde di: «Valoraranse as solicitudes que cumpran os requisitos establecidos no artigo 8 desta orde, establecéndose os criterios de valoración por orde de prioridade descritos nos números 2 e 3 do artigo 6º desta orde», debe dicir: «Valoraranse as solicitudes que cumpran os requisitos establecidos no artigo 8º desta orde, establecéndose os criterios de valoración por orde de prioridade descritos nos números 2 e 3 do artigo 33 quinquies do R.D. 1540/2006».
RESOLUCIÓN do 28 de decembro de 2006 pola que se resolve a convocatoria da I edición dos premios á calidade dos materiais didácticos, orientados a distinguir os mellores materiais didácticos no eido da formación nas administracións públicas, en soporte impreso, multimedia e on line.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2007

Por Resolución do 11 de outubro de 2006 (DOG nº 200, do 17 de outubro) a Escola Galega de Admi-
nistración Pública convocou a I edición dos premios á calidade dos materiais didácticos, orientados a distinguir os mellores materiais didácticos no eido da formación nas administracións públicas, en soporte impreso, multimedia e on line.
Vista a proposta formulada por un xurado e de conformidade coa base quinta da convocatoria.
RESOLVO:
Primeiro.-Conceder os premios á calidade dos materiais didácticos do ano 2006, na súa primeira edición, aos traballos e autores que a seguir se relacionan, segundo a modalidade respectiva:
* Modalidade A: material didáctico en soporte impreso.
Premiado:
-Dicionario básico para xordos, do que resultou ser autor Antonio P. Cid González.
Accésit:
-Procesos cognitivos implicados en el aprendizaje de la lectura y de la escritura, dos que resultaron ser autores Fernando Cuetos Vega e Rosa Mary González Seijas.
* Modalidade B: material didáctico en soporte multimedia.
-Declarado deserto.
* Modalidade C: material didáctico en soporte on line.
Premiado:
-Curso de proceso penal, do que resultou ser autor: José Iglesias Iglesias.
Segundo.-O importe destes premios aboarase con cargo á dotación prevista na partida 06.80.122.A.480.0 dos orzamentos da Escola Galega de Administración Pública para o ano 2006.
Terceiro.-A composición nominal do xurado foi a seguinte:
Presidente: Antonio Izquierdo Escribano, director da Escola Galega de Administración Pública.
Vogais: Enriqueta Vía Leira, subdirectora xeral de Modernización Administrativa da Dirección Xeral de Calidade e Avaliación das Políticas Públicas da Consellería de Presidencia, Administracións Públicas e Xustiza; Pilar Couto Cantero, profesora do Departamento de Didácticas Específicas da Facultade de Ciencias da Educación da Universidade da Coruña; e, Juan Méndez Dónega, director da Aula de Produtos Lácteos da Universidade de Santiago de Compostela.
Secretaria: Pilar Romero Rodríguez, xefa do Servizo de Estudos, Investigación e Publicacións da EGAP.
Cuarto.-Contra esta resolución e os actos administrativos derivados dela, que poñen fin á vía administrativa, só se poderá interpor recurso contencioso-administrativo, sen prexuízo do potestativo recurso de reposición previsto na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 28 de decembro de 2006.
P.D. (Resolución 5-5-1992)
Javier Corrales Piquero
Secretario
DECRETO 254/2006, do 30 de novembro, polo que se acepta a cesión, a título gratuíto, dunha parcela en Biobra, concello de Rubiá, feita a favor da Comunidade Autónoma de Galicia pola Xunta Veciñal de Montes en Man Común Serra da Encina.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/01/2007

Con data do 4 de marzo de 2006 a Xunta Veciñal de Montes en Man Común Serra da Encina, de Biobra, realiza oferta de cesión gratuíta da propiedade, dunha parcela da súa titularidade en Outeiro, Biobra, Concello de Rubiá.
A Secretaría Xeral e do Patrimonio tramitou o expediente de aceptación logo de informe favorable da Consellería de Medio Ambiente e Desenvolvemento Sostible.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia na súa reunión do día trinta de novembro de dous mil seis,
DISPOÑO:
Artigo 1º
Aceptar a cesión do ben inmoble, feita pola Xunta Veciñal de Montes en Man Común Serra da Encina, coas seguintes características:
Parcela rústica, ao nomeamento de Aira de San Roque, pasteiro duns 776 metros cadrados situada no lugar de Outeiro, en Biobra, Concello de Rubiá, Ourense que estrema ao norte con terreo denominado Xogo de Bolos de Arriba; sur, camiño; leste, herdeiros de Manuel López; e oeste, herdeiros de Ildifonsa López; e con referencia catastral 32074A022002160000XB.
Artigo 2º
Na parcela, como condición do cedente, a Xunta de Galicia instalará o centro de interpretación do Parque Natural da Serra da Lastra. Se por calquera causa o centro de interpretación deixase nun futuro de realizar a súa actividade, a Xunta Veciñal de Montes en Man Común Serra da Encina, recuperará a propiedade da parcela, nas condicións en que nese momento se encontre.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión na correspondente escritura pública e a inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade do presente decreto.
Santiago de Compostela, trinta de novembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 28 de decembro de 2006 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/01/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados sexan fixados polas consellerías correspondentes, atendendo ás condicións e circunstancias do mercado no que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 28 de decembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
-A Gaita Gallega: repinica muiñeiras, alboradas e fandangos, unha vez ó mes: A Habana (1885-1889): 9 A.
-A obra narrativa en galego de Manuel Lugrís Freire: 6 A.
-Alma gallega: (Órgano de la Sociedad Casa de Galicia): Montevideo 1919-1967: 16 A.
-Arazua: Boletín de la Asociación Protectora de la Cultura Gallega; Raza celta: Órgano del Comité Autonomista Gallego de Montevideo: 20 A.
-Cadernos de Fraseoloxía Galega 7: 9 A.
-Cadernos de Fraseoloxía Galega 8: 7,5 A.
-Cadernos Ramón Piñeiro: (cadernos galegos de pensamento e cultura), IX . Sobre o humor de Cervantes no Quixote: 6 A.
-Cadernos Ramón Piñeiro VIII. Diálogos na Néboa: Álvaro Cunqueiro e Ramón Piñeiro na xénese da literatura galega de posquerra: 5 A.
-Cholo e Nela polo medio: 3 A.
-Escritos sobre Federalismo e Galeguismo: 6,58 A.
-Galicia Nueva : semanario regional: 4 A.
-Galicia: Revista del Centro Gallego. Caracas (1958-1954): 17 A.
-La Unión Gallega. Montevideo (1881-1892) (CD): 3,22 A.
-Niveis de competencia en lingua galega: 3 A.
-O nome e símbolo dos elementos químicos: 6 A.
-Plan Xeral de Normalización da Lingua Galega: 6 A.
-Plan Xeral de Normalización da Lingua Galega: Administración: 3 A.
-Plan Xeral de Normalización da Lingua Galega: Economía: 3 A.
-Plan Xeral de Normalización da Lingua Galega: Educación, Familia e Mocidade: 3 A.
-Plan Xeral de Normalización da Lingua Galega: Medios de comunicación e industrias culturais: 3 A.
-Plan Xeral de Normalización da Lingua Galega: Proxección exterior da lingua: 3 A.
-Plan Xeral de Normalización da Lingua Galega: Sanidade: 3 A.
-Plan Xeral de Normalización da Lingua Galega: Sociedade: 3 A.
-Universitarios. Revista de la FUE. Santiago de Compostela (1932-1933): 7,50 A.
-Xosé Otero Espasandín: Obra galega: 6,41 A
-Yunque: periódico de vanguardia política. Lugo (1931-1932): 14 A.
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 25 de xuño de 2007, da Dirección Xeral de Promoción do Emprego, pola que se dispón a publicación, no Diario Oficial de Galicia, dos acordos sobre a taxa sectorial de estabilidade alcanzados ao abeiro da Orde do 23 de abril de 2007 pola que se establece o procedemento e os requisitos necesarios para alcanzar os acordos sobre a taxa de estabilidade  en sectores de actividade.
CONSELLERÍA DE TRABALLO — III. OUTRAS DISPOSICIÓNS — 30/06/2007

A Orde do 23 de abril de 2007 (DOG nº 84, do 2 de maio) pola que se establece o procedemento e os requisitos para alcanzar os acordos sobre a taxa de estabilidade en sectores de actividade, establece no artigo 3 os sectores produtivos que poderán ser obxecto de acordo sobre a taxa sectorial de estabilidade, para os efectos de determinar as taxas de estabilidade inicial e mínima destes sectores para poder acceder aos incentivos establecidos na orde da Consellería de Traballo que regula o programa de incentivos aos plans empresariais de estabilidade no emprego, dispoñendo no artigo 6 que os citados acordos serán obxecto de publicación no Diario Oficial de Galicia.
Consonte o anterior, a Dirección Xeral de Promoción do Emprego
ACORDA:
Publicar a taxa de estabilidade inicial do sector e a taxa de estabilidade mínima que deberán alcanzar as empresas do sector coas contratacións que se realicen no período outubro 2006 a setembro 2007, establecidas nos acordos recollidos nas actas: acta 1/07, do 25 de maio, para o sector de sanidade privada de Ourense, acta 1/07, do 12 de xuño, para o sector de panadarías de Pontevedra, acta 1/07, do 14 de xuño, para o sector de pompas fúnebres de Galicia, acta 1/07, do 18 de xuño, para o sector do metal da Coruña, e acta 1/07, do 19 de xuño, para o sector do metal de Lugo, que constan en poder do Consello Galego de Relacións Laborais e que son as seguintes:
Santiago de Compostela, 25 de xuño de 2007.
P.A. (Orde 7-9-2006)
José Vázquez Portomeñe
Secretario xeral da Consellería de Traballo
Visto e prace
Ricardo Jacinto Varela Sánchez
Conselleiro de Traballo
RESOLUCIÓN do 20 de xullo de 2007 pola que se modifican tres ficheiros de carácter persoal da Axencia para a Calidade do Sistema Universitario de Galicia (ACSUG).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/07/2007

O artigo 20 da Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifica que a creación, modificación ou supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente.
Por medio da Resolución do 8 de maio de 2006 (Diario Oficial de Galicia nº 96, do 22 de maio) creáronse os ficheiros automatizados de datos de carácter persoal denominados complementos retributivos, avaliación profesorado e avaliación institucional.
Na súa virtude, o Consello de Dirección da ACSUG
RESOLVE:
Artigo 1º.- Obxecto.
Esta resolución ten por obxecto a modificación dos ficheiros automatizados de datos de carácter persoal denominados complementos retributivos, avaliación profesorado e avaliación institucional, albergados nos servidores da Axencia para a Calidade do Sistema Universitario de Galicia, segundo o indicado a continuación:
1. Avaliación institucional.
a) Cambios no enderezo de contacto do responsable do ficheiro, establecendo como novo enderezo:
Enderezo: rúa Lamas de Abade s/n, edificio CIFP Compostela 5ª planta.
15702 Santiago de Compostela. A Coruña.
b) Modificación do nivel de seguridade do ficheiro de nivel baixo a nivel medio.
c) Cambio do nome do ficheiro de avaliación institucional polo de avaliadores externos.
2. Avaliación profesorado.
a) Cambios no enderezo de contacto do responsable do ficheiro, establecendo como novo enderezo:
Enderezo: rúa Lamas de Abade s/n, edificio CIFP Compostela 5ª planta.
15702 Santiago de Compostela. A Coruña.
b) Modificación do nivel de seguridade do ficheiro de nivel baixo a nivel medio.
3. Complementos retributivos.
a) Cambios no enderezo de contacto do responsable do ficheiro, establecendo como novo enderezo:
Enderezo: rúa Lamas de Abade s/n, edificio CIFP Compostela 5ª planta.
15702 Santiago de Compostela. A Coruña.
b) Modificación do nivel de seguridade do ficheiro de nivel baixo a nivel medio.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de xullo de 2007.
Guillermo Rojo Sánchez
Presidente do Consello de Dirección da Axencia para a Calidade do Sistema Universitario
de Galicia
RESOLUCIÓN do 15 de xuño de 2007 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/06/2007

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2006, que figuran como anexo a esta resolución.
Santiago de Compostela, 15 de xuño de 2007.
José Ramón Fernández Antonio
Conselleiro de Economía e Facenda
RESOLUCIÓN do 18 de xuño de 2007, da Secretaría Xeral da Consellería do Medio Rural, pola que se emprazan as persoas interesadas, no recurso contencioso-administrativo, procedemento ordinario  0004263/2007, contra a Orde do 9 de abril de 2007, polo que se convocan eleccións e se ditan normas para a renovación dos consellos reguladores das denominacións de orixe Monterrei, Rías Baixas, Ribeira Sacra, Ribeiro e Valdeorras, e das indicacións xeográficas protexidas Pataca de Galicia e Ternera Gallega.
CONSELLERÍA DO MEDIO RURAL — III. OUTRAS DISPOSICIÓNS — 27/07/2007

A Consellería do Medio Rural recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo, procedemento ordinario 00004263/2007, interposto pola Asociación de Empresarios Bodegueiros de Galicia contra a Orde do 9 de abril de 2007, polo que se convocan eleccións e se ditan normas para a renovación dos consellos reguladores das denominacións de orixe Monterrei, Rías Baixas, Ribeira Sacra, Ribeiro e Valdeorras, e das indicacións xeográficas protexidas Pataca de Galicia e Ternera Gallega.
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 18 de xuño de 2007.
Alberte Souto Souto
Secretario xeral da Consellería do Medio Rural
DECRETO 128/2007, do 21 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da conexión da AC-164 co Centro de Recuperación de Minusválidos Físicos (convenio Consellería de Política Territorial, Obras Públicas e Transportes-Concello de Bergondo). Clave AC/06/041.03.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/06/2007

Con data do 22 de setembro de 2006 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción da conexión da AC-164 co Centro de Recuperación de Minusválidos Físicos (convenio CPTOPT-Concello de Bergondo). Clave: AC/06/041.03.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguranza viaria. Este novo acceso evita o paso a través da vía local que ten unha conexión coa estrada AC-164 nun punto perigoso e con escasa visibilidade.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro de Estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta, na súa reunión do día vinte e un de xuño de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construción da conexión da AC-164 co Centro de Recuperación de Minusválidos Físicos (Convenio CPTOPT-Concello de Bergondo). Clave: AC/06/041.03.
Santiago de Compostela, vinte e un de xuño de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 179/2007, do 6 de setembro, polo que se modifica o Decreto 18/2006, do 26 de xaneiro, polo que se establecen as axudas públicas en materia de vivenda por conta da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
CONSELLERÍA DE VIVENDA E SOLO — I. DISPOSICIÓNS XERAIS — 26/09/2007

Tras a publicación no Diario Oficial de Galicia o día 13 de febreiro de 2006 do Decreto 18/2006, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008, advírtese a conveniencia de efectuar determinadas modificacións.
Como consecuencia da modificación efectuada ao Decreto 18/2006 mediante o Decreto 145/2006, do 27 de xullo, convén concretar os efectos da limitación dos prezos dos garaxes e rochos cando a declaración de protección se efectúa unicamente por escaleiras ou por plantas enteiras.
Así mesmo, co fin de unificar criterios respecto dos prezos de referencia para venda e renda, incorpórase un novo parágrafo no artigo 9.6º que eleva o coeficiente de 1,75 a 1,80 para as vivendas de renda concertada cando estean situadas en ámbito territorial de prezo máximo superior, co fin de poder aplicar o incremento porcentual para os ámbitos territoriais declarados de prezo máximo superior.
Na súa virtude, por proposta da conselleira de Vivenda e Solo, de acordo co ditame do Consello Consultivo de Galicia e logo de deliberación do Consello da Xunta de Galicia na súa reunión do día seis de setembro de dous mil sete,
DISPOÑO:
Artigo único.-Modificación do Decreto 18/2006, do 28 de xaneiro, polo que se establecen as axudas públicas en materia de vivenda por conta da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
Un.-Engádese un segundo parágrafo ao artigo 9.5º, que queda redactado como segue:
«No caso de que a declaración de protección se efectúe só por escaleiras ou por plantas enteiras, a limitación do prezo de venda de garaxes e rochos non imperará para a totalidade senón unicamente para dous garaxes e un rocho por vivenda protexida, con independencia de que estean vinculados a ela ou non. Se o garaxe fose común para máis dun edificio, procederase do mesmo xeito».
Dous.-Engádese un penúltimo parágrafo ao artigo 9.6º, que queda redactado co seguinte teor:
«Nos municipios que se determinen como ámbito territorial de prezo máximo superior, o prezo máximo legal de referencia por metro cadrado de superficie útil será de 1,80 polo prezo básico nacional vixente, para as vivendas de renda concertada».
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, seis de setembro de dous mil sete.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
CORRECCIÓN de erros.-Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais.
VICEPRESIDENCIA DA IGUALDADE E DO BENESTAR — I. DISPOSICIÓNS XERAIS — 21/09/2007

Advertidos erros no texto do Decreto 143/2007, do 12 de xullo, polo que se regula o réxime de autorización e acreditación dos programas e dos centros de servizos sociais, que foi publicado no Diario Oficial de Galicia nº 147, do 31 de xullo, cómpre facer as seguintes correccións:
Na páxina 13.028, no artigo 20º.-Solicitude, punto segundo, punto b), onde di: «artigo 14º letra c) do presente decreto», debe dicir: «artigo 13º letra c) deste decreto».
Na páxina 13.029, no artigo 23º.-Informes técnicos, no punto primeiro a referencia aos artigos 15º e 16º debe entenderse aos artigos 14º e 15º respectivamente.
Na páxina 13.029, no artigo 28º.-Procedemento e resolución, no punto primeiro, onde di: «artigo 15º do presente decreto», debe dicir: «artigo 14º deste decreto».
Nas páxinas 13.033 á 13.037 que recollen os anexos de solicitude, estes deben identificarse coa seguinte numeración:
Anexo I. Autorización para a creación, construción de centros de servizos sociais.
Anexo II. Permiso de inicio de actividades de centros e programas de servizos sociais.
Anexo III. Modificación substancial de centros e programas de servizos sociais.
Anexo IV. Permiso de cesamento de actividades de centros e programas de servizos sociais.
Anexo V. Acreditación de centros e programas de servizos sociais.
a) CESAMENTOS CONSELLERÍA DE EDUCACIÓN
E ORDENACIÓN UNIVERSITARIA
RESOLUCIÓN do 5 de setembro de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración subscritos e previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2007.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 19/09/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración previstos no artigo 3.1º c) do texto refundido da Lei de contratos das administracións públicas, aprobado polo Real decreto lexislativo 2/2000, do 16 de xuño, subscritos por este organismo autónomo no segundo cuadrimestre do ano 2007 e que se relacionan a continuación no anexo a esta resolución.
Santiago de Compostela, 5 de setembro de 2007.
Miguel Martín Fernández
Xerente do Instituto Galego das Artes Escénicas
e Musicais
RESOLUCIÓN do 12 de setembro de 2007, da Secretaría Xeral da Consellería de Pesca e Asuntos Marítimos, pola que se fai pública a relación de entidades aseguradoras seleccionadas, co fin de ofertar ao sector pesqueiro e marisqueiro de Galicia un seguro de indemnización diaria en caso de paralización e perda da produción por condicións climatolóxicas adversas.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 19/09/2007

Entidades aseguradoras seleccionadas:
1. Mapfre Empresas, Compañía de Seguros y Reaseguros, S.A.
Puntuación acadada: 60,5 puntos.
O que se fai público en cumprimento do disposto no artigo 6 da Orde do 6 de agosto de 2007 pola que se convoca concurso de selección de entidade aseguradora que ofreza un seguro de indemnización diaria en caso de paralización e perda da produción por condicións climatolóxicas adversas no sector pesqueiro e marisqueiro de Galicia, e dos artigos 58 e 59 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 12 de setembro de 2007.
Miguel Ángel López Sieiro
Secretario xeral da Consellería de Pesca e Asuntos Marítimos
Ver referencia pdf "18200D002P009.PDF"
INSTITUTO GALEGO DAS ARTES ESCÉNICAS E MUSICAIS
ORDE do 19 de setembro de 2007 pola que se amplía a dotación orzamentaria da Orde do 25 de abril de 2007 pola que se establecen as bases reguladoras das axudas para o desenvolvemento de técnicas de produción agraria respectuosas co ambiente a través de programas de defensa sanitaria dos cultivos, agrupacións para tratamentos integrados en agricultura (Atrias), as técnicas de produción integrada e técnicas de agricultura ecolóxica, e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 25/09/2007

No DOG nº 89, do 9 de maio de 2007, publicouse a orde pola que se establecían as axudas para o desenvolvemento de técnicas respectuosas co ambiente e se convocaban para o ano 2007.
No artigo 21º.-Financiamento. A dotación económica desta orde foi soamente de 100.000  con cargo á aplicación 2007 11 03 713C 7730 dado que no momento da súa publicación aínda non se incorporaran, aos orzamentos vixentes para o ano 2007, os remanentes do Feoga-orientación de exercicios anteriores (programa operativo 2000-2006), con cargo ao cal se van conceder estas axudas.
Para poder amparar as solicitudes da axuda presentadas cómpre ampliar a dotación orzamentaria consignada inicialmente.
En virtude do exposto, de conformidade co artigo 30.1º.3 do Estatuto de autonomía de Galicia, e uso das facultades que me confiren os artigos 78 e 79 do Decreto legislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase para o ano 2007 a dotación orzamentaria que se recolle na Orde do 25 de abril de 2007 (DOG nº 89, do 9 de maio), pola que se convocan para o ano 2007 as axudas ao desenvolvemento de técnicas respectuosas co ambiente nun total de 2.002.705,43 euros con cargo ás aplicacións que se indican sen prexuízo doutros orzamentos que puidesen ser achegados:
2007 11 03 713C 7702 2002 09806: 612.962,68 euros.
2007 11 03 713C 7803 2002 09806: 189.974,39 euros.
2007 11 03 713 c 7720 2002 09807: 861.261,92 euros.
2007 11 03 713 c 7703 2002 09809: 338.506 ,44 euros.
Segundo.-Esta modificación non afecta o prazo que se establece para a presentación de solicitudes de axuda na devandita Orde do 9 de maio de 2007.
Santiago de Compostela, 19 de setembro de 2007.
Alfredo Suárez Canal
Conselleiro do Medio Rural
CONVOCATORIA de axudas de acción social para o persoal do Consello de Contas de Galicia para o exercicio 2007.
CONSELLO DE CONTAS DE GALICIA — III. OUTRAS DISPOSICIÓNS — 25/09/2007

A Comisión de Goberno do Consello de Contas de Galicia, en reunión do 17 de xullo de 2007, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2007. As ditas bases están expostas no taboleiro de anuncios da institución, e o prazo de presentación de solicitudes quedará aberto a partir do día seguinte ao da publicación deste anuncio no DOG durante quince días hábiles.
Santiago de Compostela, 7 de setembro de 2007.
Antonio López Díaz
Conselleiro maior
ORDE do 10 de setembro de 2007  pola que se prorroga a autorización ao conservatorio profesional  de música do Carballiño, de titularidade municipal, para impartir con carácter provisional durante o ano escolar 2007-2008 as ensinanzas elementais e profesionais de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/09/2007

Segundo o disposto no artigo 31 do Estatuto de autonomía de Galicia, é competencia da Comunidade Autónoma de Galicia a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 585/2005, do 29 de decembro, DOG do 9 de xaneiro de 2006, a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
Os conservatorios de música de titularidade municipal levan a cabo un importante labor no fomento, difusión e extensión das ensinanzas de música por todo o territorio da Comunidade Autónoma de Galicia, e teñen unha grande importancia para o desenvolvemento integral dos nenos e mozos, contribuíndo así ao enriquecemento da vida cultural dos concellos.
Por Orde do 5 de outubro de 2006, DOG do 2 de novembro, autorizouse o Conservatorio Profesional de Música do Carballiño, de titularidade municipal, a impartir con carácter provisional durante o ano escolar 2006-2007 o grao profesional das ensinanzas de música.
Tendo en conta que o conservatorio profesional de música do Carballiño ten aprobado o correspondente proxecto técnico, mediante resolución da Dirección Xeral de Centros e Ordenación Educativa do 13 de outubro de 2004, para a realización das obras que conduzan á obtención da autorización definitiva do conservatorio profesional de música desta localidade e para os postos escolares que figuran no devandito proxecto, é polo que esta consellería, por proposta da Dirección Xeral de Ordenación e Innovación Educativa,
DISPÓN:
Artigo único.-Prorrogar a autorización do conservatorio profesional de música do Carballiño, de titularidade municipal, para impartir con carácter provisional durante o ano escolar 2007-2008 as ensinanzas elementais e profesionais de música.
Disposión derradeira
Facúltane as direccións xerais de Ordenación e Innovación Educativa ea de Formación Profesional e Ensinanzas Especiais para ditar as normas necesarias para o desenvolvemento desta orde.
Santiago de Compostela, 10 de setembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: O Carballiño.
Localidade: O Carballiño.
Código do centro: 32016522
Titular: Concello do Carballiño.
Centro: Conservatorio Profesional de Música do Carballiño.
Autorización provisional: ensinanzas elementais e profesionais de música.
RESOLUCIÓN do 18 de setembro de 2007 pola que se amplía o prazo de resolución e notificación da concesión das subvencións aos proxectos dinamizadores das áreas rurais de Galicia, convocadas para o período 2007-2008 por Resolución do 23 de marzo de 2007.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 25/09/2007

Por resolución do director xeral de Agader do 23 de marzo de 2007 aprobáronse as bases reguladoras das subvencións aos proxectos dinamizadores das áreas rurais de Galicia e convocáronse as correspondentes para o período 2007-2008 (DOG nº 71, do 12 de abril).
A base 9.1, referida á resolución do procedemento de selección de proxectos, fixa un prazo de catro meses, contados desde o día seguinte a aquel en que finalice o prazo para a presentación das solicitudes, para ditar resolución expresa e notificarlla aos interesados. Ante o elevado número de solicitudes presentadas ao abeiro da citada convocatoria, a Subdirección de Coordinación e Planificación para o Desenvolvemento Rural propuxo a ampliación do prazo de resolución, co fin de instruír e resolver axeitadamente o procedemento.
O artigo 42.6º da Lei 30/1992, do 26 de novembro, de réxime xurídico das administracións públicas e do procedemento administrativo común, prevé que excepcionalmente se poida acordar unha ampliación do prazo máximo de resolución e notificación, que non poderá ser superior ao establecido para a tramitación do procedemento.
O director xeral de Agader, no uso das funcións delegadas polo Consello de Dirección do 21 de xuño de 2007 (DOG nº 134, do 11 de xullo) é o competente para ditar esta resolución.
Tendo en conta o anterior,
RESOLVO:
1. Ampliar por un período adicional igual á metade do previsto inicialmente o prazo de resolución e notificación do procedemento de concesión das subvencións aos proxectos dinamizadores das áreas rurais de Galicia, convocadas para o período 2007-2008 por Resolución do 23 de marzo de 2007.
2. Contra esta resolución non cabe ningún recurso.
Santiago de Compostela, 18 de setembro de 2007.
Edelmiro López Iglesias
Director xeral da Axencia Galega
de Desenvolvemento Rural
RESOLUCIÓN do 13 de setembro de 2007 pola que se modifica a do 2 de marzo de 2007 pola que se regulan as bases para a concesión de axudas periódicas de apoio a mulleres que sofren violencia de xénero.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 21/09/2007

Pola Resolución do 2 de marzo de 2007, publicada no Diario Oficial de Galicia o 7 de marzo de 2007, do Servizo Galego de Promoción da Igualdade do Home e da Muller, organismo autónomo que depende da Vicepresidencia da Igualdade e do Benestar adscrito á Secretaría Xeral da Igualdade, publicouse a convocatoria de axudas económicas de carácter periódico de apoio ás mulleres que sofren violencia de xénero.
As bases reguladoras destas axudas, modificadas pola Resolución do 30 de maio de 2007 publicada no DOG do 8 de xuño de 2007, establecen que as prestacións económicas aprobadas ao abeiro desta resolución financiaranse, para o exercicio actual, con cargo á aplicación orzamentaria 05.80.313D.480.0 dos orzamentos deste organismo reservándose para tal efecto un crédito de 365.400 euros, e para o financiamento das subvencións plurianuais correspondentes ás prestacións que pola súa duración xeren dereitos económicos no exercicio seguinte, circunstancia suxeita á autorización previa do Consello da Xunta de Galicia, resérvase un crédito de 50.000 euros. A disposición adicional primeira refire que o crédito consignado no orzamento para esta convocatoria poderá incrementarse, logo de publicación, de acordo coas dispoñibilidades orzamentarias.
A existencia de crédito no orzamento do organismo que poder ser empregado para esta finalidade permite incrementar a dotación orzamentaria prevista, polo que, en uso das facultades que teño atribuídas,
DISPOÑO:
Artigo único.
Primeiro.-Amplíase o crédito destinado ás axudas económicas de carácter periódico de apoio ás mulleres que sofren violencia de xénero na contía de 300.000 euros para o exercicio corrente, con cargo á partida orzamentaria 05.80.313D.480.0; quedando asignado un orzamento de 665.400 euros para a anualidade 2007.
Segundo.-Esta modificación non afecta ao prazo establecido na referida resolución para a presentación de solicitudes.
Disposición derradeira
Única.-esta resolución entrará en vigor o día seguinte ao da súa publicación.
Santiago de Compostela, 13 de setembro de 2007.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
DECRETO 166/2007, do 30 de agosto, polo que se nomea presidente do Consello Social da Universidade de Vigo a Emilio Atrio Abad.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/09/2007

En virtude do establecido nos artigos 7.4º e 17.1º da Lei 1/2003, do 9 de maio, dos consellos sociais do sistema universitario de Galicia por proposta da conselleira de Educación e Ordenación Universitaria, e no uso das atribucións conferidas pola Lei 1/1983, do 22 de febreiro, reguladora da Xunta e da súa Presidencia, logo de deliberación do Consello da Xunta de Galicia na súa reunión do día trinta de agosto de dous mil sete,
DISPOÑO:
Artigo único.
Nomear presidente do Consello Social da Universidade de Vigo a Emilio Atrio Abad.
Disposición derradeira
Este decreto entrará en vigor o día seguinte ao da publicación no Diario Oficial de Galicia.
Santiago de Compostela, trinta de agosto de dous mil sete.
Emilio Pérez Touriño
Presidente da Xunta de Galicia
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Resolución do 3 de setembro de 2007, da Presidencia do Consello Consultivo de Galicia, pola que se fai pública a incorporación de don Gerardo Fernández Albor como conselleiro nato deste órgano.
CONSELLO CONSULTIVO DE GALICIA — II. AUTORIDADES E PERSOAL — 21/09/2007

Advertidos erros no texto da citada resolución, publicada no DOG nº 176, do martes 11 de setembro de 2007, cómpre a súa corrección nos seguintes termos:
-No encabezamento, onde di: «... da Presidencia do Consultivo de Galicia...», debe dicir: «... da Presidencia do Consello Consultivo de Galicia...».
-No pé de sinatura, onde di: «P.S. (Artigo 10.2º, Lei 9/1995), Pablo Moure Mariño, Vogal do Consello Consultivo de Galicia», debe dicir: «Pablo Moure Mariño, P.S. (Artigo 10.2º, Lei 9/1995) Presidente do Consello Consultivo de Galicia».
DECRETO 167/2007, do 20 de setembro, polo que se nomea delegado provincial da Coruña a José Manuel Mouriz Cabalo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/09/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Educación e Ordenación Universitaria e logo de deliberación do Consello da Xunta de Galicia, na súa reunión do día vinte de setembro de dous mil sete,
DISPOÑO:
Nomear delegado provincial da Coruña da Consellería de Educación e Ordenación Universitaria a José Manuel Mouriz Cabalo.
Santiago de Compostela, vinte de setembro de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
RESOLUCIÓN do 11 de setembro de 2007 pola que se convoca un curso de actualización na operativa da intervención policial.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 21/09/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso de actualización na operativa da intervención policial, que deberá desenvolverse conforme as seguintes bases:
Obxectivos.
Ampliación de coñecementos sobre as últimas técnicas de intervención e actuación diante das distintas situacións problemáticas que se poidan producir no traballo e na función policial.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 1 de outubro de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os días 8, 9, 10, 11, 15, 16 e 17 de outubro.
O horario será das 16.00 ás 20.30 horas, cunha duración de 30 horas lectivas.
Contido.
Curso fundamentalmente práctico.
-Módulo I: técnicas básicas de intervención policial ante distintas situacións.
-Módulo II: prácticas de técnicas operativas de intervención policial.
Relación de admitidos.
A relación de admitidos farase publica o día 4 de outubro a partir das 14.00 horas, no taboleiro de anuncios do Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sito na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el e a superación das correspondentes probas.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 11 de setembro de 2007.
Carlos Suárez-Mira Rodríguez
Director xeral da Academia Galega de Seguridade
Pública
Ver referencia pdf "18400D017P032.PDF"
DECRETO 165/2007, do 20 de setembro, polo que se dispón que cese Pedro Armas Diéguez como delegado provincial da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/09/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Educación e Ordenación Universitaria e logo de deliberación do Consello da Xunta de Galicia, na súa reunión do día vinte de setembro de dous mil sete,
DISPOÑO:
Que cese Pedro Armas Diéguez, como delegado provincial da Coruña da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte de setembro de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación
Universitaria
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA
CORRECCIÓN de erros.-Decreto 150/2007, do 5 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 21/09/2007

Advertidos erros no citado decreto, publicado no DOG nº 150, do 3 de agosto de 2007, cómpre facer as oportunas correccións:
-Na páxina 13.266, onde di: «por biopsias de anatomía patolóxica con estudo macro e microscópico-21,68», debe dicir: «por biopsias de anatomía patolóxica con estudo macro e microscópico-321,68».
-Na páxina 13.267, onde di: «En xeral, para todos os tratamentos con intención radical (= 60 Gy) e que non pertenzan ao nivel IV:», debe dicir: «En xeral, para todos os tratamentos con intención radical (³ 60 Gy) e que non pertenzan ao nivel IV:».